Ei kujuta värve ette  Märtin sündis pimedana, kuid operatsioonide tulemusel näeb ta  tugevate prillidega (+11) lugeda, kirjutada ja ringi liikuda. Puudust tagasihoidlik ja vaikne Märtin enda sõnul elus millestki ei tunne. Väga suhtlemisaldis Aleksei aga sooviks rohkem sõpradega läbi käia ning pikemat aega kodus viibides tunneb ta seda eriti teravalt. "Samas on muusika minu elus nii oluline, et see aitab ka suhtlemisvaegust leevendada. Kodus mängib alati muusika või mängin hoopis ise midagi." Aleksei on olnud pime kogu elu ning enda sõnul ei igatsegi ta väga nägija olla. "Mina ei ole midagi  kaotanud. Nendel, kes pimedaks jäävad, on palju raskem kohaneda ja leppida." Värve on Aleksei üritanud seostada helitoonidega, kuid praegu ta sellele pigem ei mõtle - sellel polevat mõtet.